text: Danæg: Nu går det bedre
  14 marts 2014 kl. 18.10
  Danæg fik et overskud på 10 mio., men er ikke tilfreds.
  Efter flere dårlige år fik Danæg i Christiansfeld i 2013 et overskud før skat på knap 10 mio. kr. 
  Omsætningen voksede med et par procent til 1,16 mia. kr.
  Trods fremgangen er koncernresultatet ikke tilfredsstillende, meddeler Danæg.
  Overskuddet er ikke stort set i forhold til omsætningen, men der er et øget pres på priserne og hård kamp om markedsandelene i både Danmark og Sverige, lyder det fra koncernen.
  